jkorsvik/nowiki_second_scrape_merged huggingface dataset:
Megapyga

Megapyga er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.


== Utseende ==
Middelsstore, brede og noe flate, avlangt ovale, blanke, mørke skjoldbiller. Som oftest er pronotum og den indre del av antennene rødlig eller oransje, dekkvingene svarte. Hodet er lite, pronotum og dekkvingene bredt rundede, bredest et stykke bak roten. Hodet er knapt synlig ovenfra. Antennene er ganske tynne, betydelig lengre enn hode + pronotum. Dekkvingene er litt ujevne, blanke, med fine punktrader.


== Levevis ==
Både larver og voksne lever på planter og eter fra dem.


== Utbredelse ==
Slekten er utbredt i Sørøst-Asia.


== Systematisk inndeling ==
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
underfamilien Hispinae, Gyllenhal, 1813
stamme Basiprionotini Gressitt, 1952
slekten Megapyga Boheman, 1850
Megapyga angulicollis Spaeth, 1898
Megapyga brevis Spaeth, 1904
Megapyga chinensis Spaeth, 1936
Megapyga coeruleomaculata Boheman, 1850
Megapyga eximia Boheman, 1850
Megapyga maai Kimoto, 1996
Megapyga minima Borowiec, 1998
Megapyga obscuricollis Borowiec, 1993
Megapyga terminalis Boheman, 1862


== Litteratur ==
Liste over artene, med bilder


== Eksterne lenker ==
ITIS Report - Megapyga
(en) Megapyga i Encyclopedia of Life 
(en) Megapyga i Global Biodiversity Information Facility 
(en) Megapyga hos ITIS 
(en) Kategori:Megapyga – bilder, video eller lyd på Wikimedia Commons 
Megapyga – detaljert informasjon på Wikispecies
Cold Turkey

Cold Turkey var John Lennons andre single. Sangen handlet om Lennons og Yoko Onos kamp mot heroinavhengighet, der de brukte en avvenningsmetode kjent som «Cold Turkey», det vil si å kutte helt ut substansen uten gradvis overgang eller støttesubstanser. B-siden er «Don't Worry Kyoko (Mummy's Only Looking for Her Hand in the Snow)», et verk av Yoko Ono, der hun synger, hyler og sier «Don't worry» gjentatte ganger. Originalt var det en akustisk versjon første gang fremført i Toronto i 1969, men innspillingen i studio var med Eric Clapton på elektrisk gitar og med Ringo Starr på trommer i stedet for Alan White.Singelen ble ingen suksess. I USA kom den bare på 30. plass, mens den nådde 14. plass i Storbritannia. Lennon antydet at den ikke ble spilt på radio på grunn av temaet for sangen.


== Besetning ==
Ifølge opplysninger på singlen.Cold Turkey

John Lennon: Vokal, gitar
Eric Clapton: Gitar
Klaus Voormann: bass
Ringo Starr: drumsDon’t Worry Kyoko (Mummy’s Only Looking For A Hand In The Snow)

Yoko Ono: Vokal
John Lennon: Vokal, gitar
Eric Clapton: Gitar
Klaus Voormann: bass
Ringo Starr: trommer


== Referanser ==
Alutor

Alutor eller Aljutor (Alutor: Нәмәлʔу, Nәmәl'u) er et tsjuktsji-kamtsjatkansk språk som i 2002 ble talt av omtrent 250 mennesker. Språket brukes av alutor-folket i Kamtsjatka-regionen i Øst-Russland. Fram til 1958 mente mange russiske eksperter at alutor var en dialekt av korjakisk, men idag mener de fleste at det er et eget språk.


== Fonologi ==
Alutor har seks vokaler som kan være både lange og betonet. Schwa kan ikke være lang, og kan kun betones under visse forhold.


=== Vokaler ===


=== Konsonanter ===
Alutor har 19 konsonanter.


=== Betoning ===
Betoningen i Alutor faller som regel på den andre stavelsen, og kan aldri falle på den siste stavelsen.
Hvis den andre stavelsen i ett ord er åpen og har en schwa blir tykket flytt til første stavelse. Hvis den første stavelsen også er åpen med schwa, blir en ny stavelse legget til ved å doble siste konsonant og legge til schwa for å skape en lukket stavelse, f.eks: */ˈmə.tan/ -> /məˈtan.nə/ 'mygg'.


== Skriftspråk ==
Alutor er for det meste skrevet med en modifisert versjon av det kyrilliske alfabet:


== Grammatikk ==
Alutor er et polysyntetisk språk:

Både prefikser og suffikser blir brukt:


=== Setningsstruktur ===
Alutor bruker en ergativ setningsstruktur. Det er ingen fast ordstilling, men Agent-Verb-Objekt og Verb-Agent-Objekt er de vanligste ordstillingene i språket.


=== Substantiv ===
Substantiv er bøyd i nummer, kasus, bestemt form og grammatisk person.
Det er tre numre, entall, totall og tretall. For første deklinasjon er det kun forskjell på tall i absolutiv kasusen, mens i andre deklinasjon er det forskjellig bøyning for alle kasusene


== Eksempeltekst ==
mej m-ə-n-ə-kjav-ə-n pəsa qoq, ana ɣətʔav-ə-tkə jəlq-ə-lʔ-ə-n unʲunʲu-pil - Hei, jeg skal vekke barnet mitt som sover, kanskje han/hun er sulten.
ʔəllaʔ-a tu-nina wapaq-u to jəlq-ə-lqiv-i - Moren min spiste fluesopp og sovnet
Rəvraŋa ajusq-ə-k ilɣətav-i tu nəməlʔ-ə-ŋ kimitʔ-ep-i - Ryvrana vasket seg i en kilde, og tok på seg nymylan klær.


== Referanser ==
Shaved Fish

Shaved Fish var det første samlealbumet til John Lennon basert på tidligere verk. Samleplaten inneholdt singler fra 1969 til 1974. Det betyr at Ingen av de tre avantgardistiske albumene ble inkludert og heller ikke Rock 'n' Roll til tross for at i salgstall var «Stand By Me» en større suksess en flere sanger som kom med. Dette var Lennons eneste samlealbum i hans levetid, og det nest siste albumet han ga ut i live. Rolling Stone omtalte albumet som diffust og som et godt bilde på Lennons forvirrende karriere post-Beatles. Shaved Fish ble ikke en salgssuksess.


== Spor ==
Side en«Give Peace a Chance» (1969)
«Cold Turkey» (1969)
«Instant Karma!» (1970)
«Power to the People» (1971)
«Mother» (1970)
«Woman Is the Nigger of the World» (1972)Side to«Imagine» (1971)
«Whatever Gets You thru the Night» (1974)
«Mind Games» (1973)
«#9 Dream» (1974)
«Happy Xmas (War Is Over)» (1971)


== Referanser ==


== Eksterne lenker ==
(en) Shaved Fish på Discogs 
(en) Shaved Fish på MusicBrainz
Edvard Omsen Heiberg

Edvard Omsen Heiberg (født 11. juni 1829 på Moss, død 5. november 1884) var en norsk embetsmann.


== Liv ==
Han var sønn av embetsmannen Edvard Christie Heiberg (1801–1871) og Engel Arentz Scheel, og bror av offiseren Axel Wulfsberg Heiberg. I 1856 ble han gift med Augusta Vilhelmine Rode, datter av en dansk justisråd. Han var far til dramatikeren Gunnar Heiberg.
I 1847 ble han student fra Trondheim katedralskole og cand. jur. i 1852. Deretter oppholdt han seg et år i København for å samle bidrag til norsk historie etter 1537. Blant annet bidro han med avskrifter til Georg Frederik Hallager og Fredrik Brandts utgave av Christian den fjerdes norske lov. Fra 1854 til 1856 var han ansatt som assistent i Riksarkivet og deretter som kopist i Justisdepartementet, hvor han i 1862 ble byråsjef. I 1875 ble han utnevnt til assessor i Kristiania stiftsoverrett, og beholdt denne stillingen til sin død.
Heiberg var i mange år sekretær og kasserer i Selskabet for Folkeoplysningens Fremme, og var fra 1854 i flere år ansatt som historielærer ved Nissens skole.
Fra 1856 var han medarbeider i Christiania-Posten, hvor han særlig skrev om svensk politikk. Han skrev også om litteratur i Christiania Intelligenssedler i Hartvig Lassens redaktørtid.


== Litteratur ==
«Heiberg, Edvard Omsen», i Halvorsen, J.B. (1888). Norsk Forfatter-Lexikon 1814-1880. Kristiania: Den Norske Forlagsforening.
Instant Karma!

Instant Karma!, også kalt Instant Karma! (We All Shine On) var John Lennons tredje single. Den ble skrevet og spilt inn 27. januar 1970 og gitt ut ti dager senere. Til pressen sa Lennon at «Vi skrev den til frokost, tok den opp til lunsj, og vi gir den ut til middag». Tittelen skal ha kommet fra Melinde Kendall, den nye kona til Paul Cox, eksmannen til Yoko Ono, da Lennon og Ono kom på besøk til dem i Danmark i desember 1969. Da sangen var ferdigskrevet den 27. januar, tok Lennon kontakt med George Harrison, som var i byen med Phil Spector. De tre og Alan White spilte inn sangen. Opptaket ble ferdig midnatt samme dag, og så ble Billy Preston, Klaus Voorman og andre lagt til som såkalt overdubs. Singlen nådde femteplass i Storbritannia og tredjeplass i USA og ble den første som solgte mer enn en million eksemplarer av noen singler av tidligere medlemmer av The Beatles, til tross for at George Harrison allerede hadde hatt en nummer 1-hit.


== Besetning ==
John Lennon: Vokal, El-gitar, el-piano
George Harrison: Akustisk gitar, piano
Klaus Voormann: Bassgitar, el-piano
Billy Preston: Orgel
Alan White: Piano, trommer
Mal Evans: Bakgrunnsvokaler, chimes, klapping
Yoko Ono, Allen Klein, andre: Bakgrunnsvokaler


== Referanser ==
Arendal dampbakeri

Arendal dampbakeri var et dampbakeri i Arendal.
Bakeriet var i et treetasjes bygg, oppført i 1863 spesielt for bakeriet. Lokasjonen var innerst i Kittelsbukt, vest for Malmbryggen, på matrikkelnummer 103. Bakeriet ble etablert et halvt år etter at et tilsvarende ble startet opp i Kristiansand, som solgte også til Arendal. Det ble opprettet et interesseselskap som sto for etableringen, og den danske bakeren Lauritz Vilhelm Conrad Klifoth (1831-1877) ble ansatt for å ta seg av driften. Han kom fra en godt etablert bakerfamilie i Danmark, og hadde selv gått i lære i Danmarks første dampbakeri, og åpnet selv dampbakeri i Ålborg i 1860. Interesseselskapet bak Arendal Dampbakeri besto av skipsreder og forretningsmann Jens T. Thommesen, skipsreder Julius M. Smith, overrettssakfører Søren Munk Kløcker, gruveinspektør og forvalter Edvard Sverdrup (som eide tomten der bakeriet ble oppført) og premierløytnant Christian Ihlen.
Bakeriet hadde 5 store bakerovner, eget elterom foran ovnene, mel- og kornloft, samt at det var leiligheter i bygget til bakerne. Ved siden av bygget ble det oppført et mindre bygg som inneholdt en 12 hk dampmaskin. Klifoth kom med sin hustru Laura (1836-1902) til Arendal i 1863, og han fikk betalt 500 spesidaler for jobben. 7. juli ble driften startet opp. Det ble produsert brød, skipsbrød, kaker, horn, kavringer, franskbrød, kringle og sukkerbrød. Kun 2 måneder etter oppstart brøt det ut en bybrann i Arendal, og bakeriet holdt på å gå med, det var så nærme at nabobygningene brent ned, men brannen mot vest ble stoppet ved bakeriet. Hele 73 bygninger gikk tapt.
Driften ved bakeriet gikk ikke bra, og i 1866 hadde bakeriet et underskudd på 3468 spesidaler. Bakeriet ble nedlagt rundt 1871/1872 etter en brann. Bygget ble ikke gjenoppført. Klifoth startet straks opp nytt bakeri på Arendal torv, men døde allerede i 1877. Hans hustru overtok driften, og i 1880 ble hun begjært konkurs.


== Kilder ==
Sånn var det, Årbok nr 23 - 2017, Arendal Historielag v/Hilde L. Austarheim og Nils V. Johansen, ISBN 978-82-91627-26-7
Da dampbageriet brant, Agderposten 4. januar 2013
Dampbakeri

Et dampbakeri er et bakeri drevet av en dampmaskin. Før dampbakeriene ble varmen til ovnene fyrt med ved eller kull, men etter at dampbakeriene kom ble det brukt damp for jevn og god varme. Dampmaskinen ble også brukt til maskineri for elting av deig, som tidligere ble gjort manuelt ved håndkraft.
Waltherhallen

Waltherhallen var en friidrettshall i Laksevåg bydel i Bergen. Hallen besto av en 600 meter lang bane som benyttet den gamle kloakktunnelen i Damsgårdsfjellet. Hallen var oppkalt etter Walther Olsen og ble drevet av Idrottslaget Gular. Hallen ble åpnet i 1998 og ble stengt i 2014 på grunn av målinger av for høye radonverdier.


== Referanser ==
Archibaldo de la Cruz’ kriminelle liv

Archibaldo de la Cruz' kriminelle liv (originaltittel: Ensayo de un crimen) er en meksikansk krim-komedie fra 1955 regissert av Luis Buñuel.


== Handling ==
Archibaldo de la Cruz er en velstående mann fra Mexico. Som et privilegert barn under den meksikanske revolusjonen var han vitne til at hans guvernante døde, når hun fortalte ham en fabel om en gave som moren nettopp hadde gitt ham. På grunn av innholdet i historien og den tilfeldige tidspunktet for dødsfallet, konkluderer en ung Archibaldo med at han hadde drept kvinnen ved hjelp av gaven. Det er derfra hans ønske om å drepe begynner. Som voksen forteller Archibaldo denne historien til en nonne, og truer med å drepe henne med en barberhøvel.
Den livredde kvinnen løper fra Archibaldo, men havner i en tom heis og dør. Archibaldo blir kalt inn til avhør etter denne hendelsen. Han innrømmer at han er ansvarlig for hennes død, og for mange andre andre dødsfall. Patricia Terrazas er konstant i konflikt med kjæresten sin. Etter å ha vært vitne til en krangel mellom henne og kjæresten, følger Archibaldo etter henne og tilbyr å kjøre henne hjem - noe hun godtar. Ved ankomst fantaserer han om å drepe henne, men blir avbrutt når kjæresten hennes kommer hjem. Neste morgen kommer politiet til Archibaldo, og forteller at Patricia viss nok skal ha begått selvmord.
Deretter retter Archibaldo sin oppmerksomhet mot Carlota Cervantes. En kvinne som utad fremstår veldig religiøs, og påstås å være jomfru. Hun har imidlertid en affære med en gift mann. Archibaldo tar kontakt med henne, og foreslår å gifte seg med henne. Samtidig forfølger Archibaldo en annen kvinne, Lavinia, som han møtte i en antikvitetsbutikk. Archibaldo inviterer Lavinia hjem. Han forteller at da de møttes, minnet hun ham om Jeanne d’Arc som ble fortært av flammer. Han planlegger å kvele henne og brenne henne i en ovn, men uventet ringer det på døren av Lavinias venner. Lavinia sier at hun må gå, og at hun ikke kan se Archibaldo igjen fordi hun planlegger å gifte seg.


== Roller ==
Miroslava Stern - Lavinia
Ernesto Alonso - Archibaldo de la Cruz
Rita Macedo - Patricia Terrazas
Ariadna Welter - Carlota Cervantes
Andrea Palma - fru Cervantes
Rodolfo Landa - Alejandro Rivas


== Referanser ==


== Eksterne lenker ==
(en) Archibaldo de la Cruz' kriminelle liv på Internet Movie Database 
(no) Archibaldo de la Cruz' kriminelle liv hos Filmfront 
(da) Archibaldo de la Cruz' kriminelle liv i Danmark Nationale Filminstitut 
(fr) Archibaldo de la Cruz' kriminelle liv på Allociné 
(nl) Archibaldo de la Cruz' kriminelle liv på MovieMeter 
(en) Archibaldo de la Cruz' kriminelle liv på AllMovie
Den nakne sannheten

Den nakne sannheten (originaltittel: Él) er en meksikansk dramafilm fra 1953 regissert av Luis Buñuel. Filmen handler om ektemannen Francisco (Arturo de Córdova), hvis sykelige sjalusi mot sin kone Gloria (Delia Garcés) blir mer og mer ekstrem.


== Handling ==
Filmen begynner under en seremoni i en kirke hvor en mann ved navn Francisco ser en attraktiv ung kvinne. De har sett hverandre mange ganger tidligere. Men hun forlater kirken før Francisco rekker å snakke med henne. En annen dag ser Francisco henne igjen i kirken. Han følger etter henne til en restaurant og ser henne møte med Raul - en nær venn av ham. Francisco møter senere Raul, som røper at han og den unge damen, Gloria, er forlovet og planlegger å gifte seg. Francisco konspirerer for å ta Gloria fra Raul ved å holde en fest og sørge for at paret er der.
Gloria faller til slutt for hans sjarm og sosiale status. Filmen hopper til fremtiden, hvor Gloria og Francisco er gift, og har vært det i ganske lang tid. En dag kjører Raul gjennom byen og ser Gloria. Gloria forteller Raul hvor fryktelig ekteskapet hennes er, fordi Francisco har vist seg å være en misunnelig og paranoid ektemann. Glorias mor tror Francisco er en anstendig mann, og til og med deres pastor (fader Velasco) formaner Gloria på grunn av hennes upassende oppførsel sammen med andre menn.


== Roller ==
Arturo de Córdova - Francisco Galván de Montemayor
Delia Garcés - Gloria Vilalta
Aurora Walker - Doña Esperanza Vilalta
Carlos Martínez Baena - Padre Velasco
Manuel Dondé - Pablo
Rafael Banquells - Ricardo Luján
Fernando Casanova - Lic. Beltrán
Luis Beristáin - Raul Conde


== Eksterne lenker ==
(en) Den nakne sannheten på Internet Movie Database 
(no) Den nakne sannheten hos Filmfront 
(sv) Den nakne sannheten i Svensk Filmdatabas 
(fr) Den nakne sannheten på Allociné 
(nl) Den nakne sannheten på MovieMeter 
(en) Den nakne sannheten på AllMovie 
(en) Den nakne sannheten på Turner Classic Movies 
(en) Den nakne sannheten på Rotten Tomatoes
Power to the People (sang)

Power to the People var John Lennons femtesingle. Der «Mother» var en mer eller mindre planlagt fiasko, ble dette en større suksess. Den nåtte sjetteplass i Storbritannia og ellevte i USA. Lennon skal selv ha uttalt at han skrev låten etter at folk, visstnok høyt utdannete Cambridge-revolusjonære, ga ham dårlig samvittighet for ikke å hate alle rike. Hunter S. Thompson kommenterte at sangen kom ut ti år for sent, noe Lennon selv sa at han var enig i. Han har også omtalt sangen som «pinlig».


== Referanser ==
(Just Like) Starting Over

«(Just Like) Starting Over» er en sang av John Lennon utgitt i 1980. Lennon ga dermed ut sin første single på fem år og den siste i live. Selve sangen er inspirert av femtitallet og har en viss Roy Orbison/doo-wop-stil ifølge ham selv og Rolling Stone Magazine. Sangtittelen spiller på nettopp dette. Sangen ble gitt ut på albumet Double Fantasy.
Sangen er, akkurat som «Happiness Is A Warm Gun» og «I am the Walrus», spleiset sammen av tre sanger, i dette tilfellet «My Life», «Don't Be Crazy» og «The Worst is Over».


== Personell ==
John Lennon – vokal, rytmegitar
Earl Slick, Hugh McCracken – sologitar
Tony Levin – bassgitar
[eorge Small – tangentinstrumenter
Andy Newmark]– trommer
Arthur Jenkins – slagverk
Michelle Simpson, Cassandra Wooten, Cheryl Manson Jacks, Eric Troyer – bakgrunnsvokal


== Referanser ==
Metriopepla

Metriopepla er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.


== Utseende ==
En middelsstor, noe flat, avlangt oval, brungul eller brunrød skjoldbille, arten er nokså variabel i fargen. Hodet er forholdsvis bredt, såvidt synlig ovenfra. Hodet er knapt synlig ovenfra. Antennene er svarte, ganske tynne, betydelig lengre enn hode + pronotum. Dekkvingene er tett og kraftig punkterte, rundede, spissen kan være bredt rundet eller noe tilspisset.


== Levevis ==
Både larver og voksne lever på planter og eter fra dem.


== Utbredelse ==
Arten er vidt utbredt i Afrika. Denne artern er knyttet til treet Kigelia africana (Bignoniaceae).


== Systematisk inndeling ==
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
underfamilien Hispinae, Gyllenhal, 1813
stamme Basiprionotini Gressitt, 1952
slekten Metriopepla Fairmaire, 1882
Metriopepla inornata (Waterhouse, 1877)


== Litteratur ==
Liste over artene, med bilder


== Eksterne lenker ==
ITIS Report - Metriopepla
(en) Metriopepla i Encyclopedia of Life 
(en) Metriopepla i Global Biodiversity Information Facility 
(en) Metriopepla hos ITIS 
Metriopepla – detaljert informasjon på Wikispecies
Cassidopsis

Cassidopsis er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.


== Utseende ==
Middelsstore, flate, bredt ovale, brungule skjoldbiller, kan ha svarte tegninger. Hodet er forholdsvis bredt, synlig ovenfra. Antennene er svarte, litt kraftige, noe lengre enn hode + pronotum.


== Levevis ==
Både larver og voksne lever på planter og eter fra dem.


== Utbredelse ==
Slekten er endemisk for Madagaskar.


== Systematisk inndeling ==
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.

orden biller (Coleoptera)
underorden Polyphaga
overfamilie Chrysomeloidea Latreille, 1802 (=Phytophaga)
familien  bladbiller (Chrysomelidae Latreille, 1802)
underfamilien skjoldbiller, Cassidinae
underfamilien Hispinae, Gyllenhal, 1813
stamme Basiprionotini Gressitt, 1952
slekten Cassidopsis Fairmaire, 1899
Cassidopsis basipennis Fairmaire, 1899
Cassidopsis borowieci Sekerka, 2007
Cassidopsis perrieri Fairmaire, 1900


== Litteratur ==
Liste over artene, med bilder


== Eksterne lenker ==
ITIS Report - Cassidopsis
(en) Cassidopsis i Global Biodiversity Information Facility 
(en) Cassidopsis hos ITIS 
Cassidopsis – detaljert informasjon på Wikispecies
SPARCstation 5

SPARCstation 5 eller SS5 (kodenavn Aurora) var en arbeidsstasjon som ble introdusert av Sun Microsystems i mars 1994. Den var basert på arkitekturen sun4m, og befant seg i et  pizza box kabinett. En forenklet, billigere versjon av SS5 ble lansert i 1996 som SPARCstation 4. Sun markedsførte også disse maskinene under merkenavnet "Netra", uten framebuffer eller tastatur, forhåndskonfigurert med all nødvendig programvare for å brukes som webservere.
Vitenskapsåret 1748

Vitenskapsåret 1748 er en oversikt over hendelser, prisvinnere, fødte og avdøde personer med tilknytning til vitenskap i 1748.


== Oppdagelsesreiser ==
Jorge Juan og Antonio de Ulloa får publisert beretningen «Relación Histórica del Viage a la América Meridionale» (Historiske rapport om en reise i Mellomamerika), som også inkluderer den første vitenskapelige beskrivelsen av grunnstoffet platina. Madrid.


== Astronomi ==
Pierre Bouguer finner opp heliometeret.
James Bradley offentliggjør oppdagelsen av jordens nutasjon som han hadde utledet tyve år tidligere.


== Geologi ==
Posthum utgivelse av Benoît de Maillets samlede verker under tittelen «Telliamed, ou entretiens d’un philosophe indien avec un missionnaire françois, sur la diminution de la mer, la formation de la terre, l’origine de l’homme...» (Telliamed, eller samtale mellom en indisk filosof og en fransk misjonær om krymping av havet, jordens dannelse, menneskets opprinnelse ...). Telliamed er forfatterens navn stavet baklengs. Verket inneholder en tidlig formulering av Neptunismen.


== Matematikk ==
Leonhard Euler får publisert «Analysis infinitorum», et pionérarbeid i matematisk analyse. Verket inneholder Eulers formel. Berlin.
Denis Diderot får publisert essaysamlingen «Mémoires sur différents sujets de mathématiques». Paris.
Maria Gaetana Agnesi får publisert læreboken «Instituzioni analitiche ad uso della gioventù italiana». Milano.


== Æresbevisninger ==
Copleymedaljen: James Bradley, britisk astronom, for oppdagelsen at noen fiksstjerner har bevegelse.
Eva Ekeblad blir medlem av Kungliga Vetenskapsakademien, aller første kvinne.


== Publikasjoner ==
Julien Offray de La Mettrie får publisert pamfletten «L'homme Machine» (Maskinmennesket), der han benekter sjelens immaterialitet.


== Fødsler ==


== Dødsfall ==

		
		
		


== Referanser ==